**Dokumentasjon relevant/obligatorisk for spillemiddelsøknader**

For både ordinære anlegg og nærmiljøanlegg innebærer vilkårene at søknaden skal dokumentere følgende informasjon:

1. Informasjon om søkerorganisasjonen, kontaktinformasjon og kontonummer fylles inn i søknadsskjemaet.
   * Aksjeselskaper, samvirkeforetak, stiftelser og øvrige sammenslutninger jf. pkt. 2.3.1 må vedlegge vedtekter.
2. Informasjon om hva som skal bygges/rehabiliteres fylles inn i søknadsskjemaet.
   * Lengre redegjørelser kan vedlegges som eget dokument.
3. Målsatte tegninger som viser at anlegget utformes i tråd med krav til størrelser mv. for aktiviteten legges ved.
   * Tegninger som viser aktivitetsflatens og tilleggselementenes utforming og mål for relevante idrettslige funksjoner, for eksempel spilleflate, banebredde, sikkerhetssone, garderobestørrelse mv.
   * Plantegninger for alle plan med påsatte mål for fri lengde og bredde, samt snitt med påført mål for fri høyde.
4. Kostnader knyttet til prosjektet fylles inn i søknadsskjemaet.
   * Tilskudd beregnes på grunnlag av spesifiserte kostnader. Oppsettet skal være detaljert nok til å kunne kontrollere at kostnadene gjelder tilskuddsberettigede aktivitetsflater og tilleggselementer, og eventuelt skille ut kostnader som ikke er tilskuddsberettigede.
5. Søknadsbeløp og øvrig finansiering av prosjektet fylles inn i søknadsskjemaet.
   * Det skal vedlegges dokumentasjon av finansieringen.
6. Matrikkeladresse (gårds- og bruksnummer, og ev. feste- /seksjonsnummer) oppgis i søknadsskjemaet.
   * Avtaler med private grunneiere som ikke er tinglyst, må vedlegges søknadsskjemaet.
   * Feste-/leieavtaler og skjøter som er tinglyst trenger ikke legges ved.
7. Behovsvurdering av anlegget. Se vedlegg 7 i Bestemmelsene om tilskudd til anlegg for idrett og fysisk aktivitet.

Mal for behovsvurdering følger på neste side.

**Behovsvurdering av anlegg til friluftsliv, idrett og fysisk aktivitet**

Obligatorisk vedlegg til søknad om spillemidler til anlegg for friluftsliv, idrett og fysisk aktivitet, ref. Bestemmelser om tilskudd til anlegg for idrett og fysisk aktivitet, vedlegg 7.

**Navn på anlegget med anleggsnummer:**

1. **Type anlegg som planlegges bygget/rehabilitert:**
2. **Behovet[[1]](#footnote-1) er:**
3. **Hvordan er anlegget vurdert i kommunens planer?**
4. **Hvor ligger anlegget i forhold til andre anlegg (avstand), da spesielt lignende anlegg?**
5. **Innbyggertall/befolkningsdata:**
6. **Hvem skal bruke anlegget:**
7. **Antall medlemmer i idrettslaget/-lagene som skal bruke anlegget:**
8. **Hvem skal drifte anlegget?**

1. Innhold og dimensjonering (f.eks. antall brukere/type bruk) av det planlagte anlegget. [↑](#footnote-ref-1)